stanford-oval/wikipedia huggingface dataset:
זאק קינג
ביוגרפיה > קריירה

קינג הקים את אתר האינטרנט שלו, FinalCutKing.com בשנת 2008, בו נתן הדרכות וטיפים לגבי השימוש בתוכנת העריכה Final Cut Pro, מאחר שלא מצא הדרכות עבור התוכנה באינטרנט. במקביל, הוא החל להשתמש בערוץ היוטיוב שלו כדי לתת הדרכות לביצוע אפקטים חזותיים באמצעות התוכנה. לאחר שצבר קהל לאתרו, החל למכור סמינרי הדרכה והשתמש בכסף כדי לשלם עבור לימודיו. בדצמבר 2019 העלה קינג לאינטרנט סרטון שלו בו הוא נראה עף על מטאטא (בדומה לסרטי הארי פוטר) - הסרטון נצפה יותר מ-2.1 מיליארד פעמים ב-טיקטוק בתוך 4 ימים.
ביוגרפיה > קריירה > יוטיוב

בשנת 2011 הוא פרסם סרטון שכותרתו "חתולי הג'דיי" ביוטיוב - בסרטון שני חתולים נלחם עם חרבות. הסרטון צבר מעל מיליון צפיות בתוך שלושה ימים. סרטון המשך שכותרתו "חתולי הג'דיי מכים שנית" צבר יותר מ-27 מיליון צפיות. הסרטון השלישי בסדרה "חתולי הג'די - הכוח המתעורר" פורסם ב-2013, וצבר מעל 28 מיליון צפיות.
במאי 2013 יוטיוב הכיר בזאק קינג כאחד מ-25 יוצרי הסרטים המבטיחים בארצות הברית. נכון למרץ 2022, לערוץ של קינג יש 13.3 מיליון מנויים ו-1.7 מיליארד צפיות ב-388 קטעי וידאו.
הסרטון הכי נצפה שלו ביוטיוב לאוקטובר 2024 הוא:
Best of Zach King Magic Compilation 2020 - Part 1, עם מעל 101 מיליון צפיות.
קינג ידוע גם עם סרטוני הMagic of the month בהם הוא מראה סרטונים שהצופים הכינו על פי נושא שהוא בחר, סרטוני Stranded בהם הוא בהרפתקאות ברחבי העולם ביבשה, באוויר וגם בים. וסרטוני הBest of בהם הוא מראה את הסרטונים הטובים ביותר מִשַנַה כל שהיא או מרשת חברתית מסוימת.
קינג פרסם סרטון קצר במסגרת יוטיוב שורטס שזכה ליותר מ-1.2 מיליארד צפיות. הסרטון מכונה לעיתים קרובות "סרטון הגרפיטי של זאק קינג" באינטרנט על ידי מעריצים וגולשים ברשת.
ביוגרפיה > קריירה > Vines

קינג פתח את החשבון ה-vine שלו ב-9 בספטמבר 2013, כשראה שלרבים מחבריו יש חשבון באתר המדיה החברתית. הוא יצר סרטונים בחשבון כל יום במשך שלושים הימים לאחר מכן. בעקבות הצלחת המיזם המשיך לפרסם בחשבון זה.
קינג הוזמן להופיע בהמופע של אלן דג'נרס ב-29 בינואר 2014. מאז שנת 2014, קינג יצר סרטונים למחייתו.
בראיון אמר זאק כי "הפקת סרטון כזה לוקחת בדרך כלל למעלה מ-24 שעות, עם שלוש עד ארבע שעות של צילום".
ביוגרפיה > קריירה > טיקטוק

קינג פרסם את סרטון ה-טיקטוק, (שבאותה עת הערוץ נקרא מוזיקלי.ly) ב-28 בפברואר 2016. בסרטון הוא מגלם את עצמו בורח מבית כלא - שמו של הסרטון: "צריך שחרור בערבות? אה, רגע, לא משנה." הסרטון צבר 44.7 מיליון צפיות. וקינג הפך לערוץ השלישי הכי נעקב בטיקטוק.
זאק קינג פרסם בטיקטוק ב-9 בדצמבר 2019. את הווידאו שלו רוכב על מטאטא, לדבריו מסוג "נימבוס 2000" (ובהמשך ניתן לראות כי עשה זאת לכאורה באמצעות מראה). שמו של הסרטון: "הם דחו את הבקשה שלי להתקבל להוגוורטס אבל אני עדיין מצאתי את הדרך להיות קוסם", והוא צבר כ-2.1 מיליארד צפיות.
ביוגרפיה > חיים אישיים

כשקינג היה בן שבע, משפחתו התנצרה, מהלך שלדבריו הוא אחד ה"דברים הגדולים" שקרו בחייו הוא מחשיב את עצמו כנוצרי אדוק, דבר שמתבטא בדברים שונים כמו לקרוא חלקים מהתנ"ך כשהוא מתעורר בכל בוקר. הוא מרבה לדבר על אמונותו, ואפילו משלב את סגנון החיים שלו בסרטונים שלו. קינג למד באוניברסיטת ביולה, אוניברסיטה נוצרית אוונגליסטית פרטית, לא-דתית, והוביל קבוצות נוער במחנות נוצריים שונים.
קינג הציע נישואין לחברתו, רייצ'ל הולם, תוך שהוא מעמיד פנים שהוא יוצר פרסומת וידאו עבור אחד המותגים שלה. הם התחתנו בשנת 2014.
בשנת 2016, הם התחרו יחד בתוכנית "המרוץ למיליון 28" והגיעו למקום ה-6.
נכון לשנת 2017, הם גרו ברוסמור, קהילה לא מאוגדת במחוז אורנג', קליפורניה.
לקינג ולאשתו יש אחים מאומצים, דבר שייתן לרייצ'ל השראה בעתיד לעבוד כמנהלת תיקים לאימוץ ואומנה. לקינג ולרעייתו ילד וילדה ביולוגיים, ובן נוסף מאומץ.
פילמוגרפיה

| שנה | כותרת | התפקיד | הערות |
| --- | --- | --- | --- |
| 2016 | זוטרופוליס | זאב | דיבוב |
פרסים

קינג זכה במספר סרטים בפסטיבלי ותחרויות הפקת סרטוני פרסום ויוטיוב בינלאומיות.
הערות שוליים

↑  תאריך הולדתו של זאק קינג
1 2 3  תיאור הפעילות של זאק קינג
1 2 3 4 5 6  קורות חיים
1 2 3 4 5 6  קייטי גיל, Bizarre optical illusion showing man flying on broomstick 'seen 2billion times', עיתון דיילי סטאר, 13 בדצמבר 2019
↑  "YouTube Filmmakers stop in Oceanside". The Coast News. נבדק ב-2020-12-28.
↑  קסנדרה גונזלס (12 באוקטובר 2011). "Zach King becomes YouTube sensation with "Jedi Kittens" video". The Biola University Chimes. נבדק ב-2020-12-28. {{cite web}}:  (עזרה)
↑  ראו את הסרטון כאן
↑  טרבור מוג (20 בינואר 2020). "Vine Star Dazzles Users With Awesome Six-Second Video Tricks". Digital Trends. נבדק ב-2020-12-28. {{cite web}}:  (עזרה)
↑  "Zach King - YouTube". אתר יוטיוב. נבדק ב-2020-12-28.
↑  סרטון, באתר יוטיוב, ‏1 באפריל 2020
↑  "איך סרטון הגרפיטי של זאק קינג הפך לסרטון ה-YouTube הקצר הנצפה ביותר עם למעלה מ-1.2 כוכב צפיות", באתר הטיימס של הודו, ‏ISSN 0971-8257. אוחזר ב-9 בינואר 2024
↑  "Top Viner Zach King". Ellen TV. אורכב מ-המקור ב-22 בפברואר 2014. נבדק ב-9 בפברואר 2016. {{cite web}}:  (עזרה)
↑  אתר המופע של אלן דג'נרס
↑  לאס אולאנוף (24 בינואר 2014). "Vine at One: A Creative Tool That's Changing Lives". Mashable. נבדק ב-28 בדצמבר 2020. {{cite web}}:  (עזרה)
↑  "עשרים הערוצים להם מספר העוקבים הגבוה ביותר ב-TickTok". נבדק ב-2020-12-28.
↑  סוג מטאטא מעופף המוזכר בספרי הארי פוטר
↑  DRAW MY LIFE – זאק קינג ,, ‏30 באפריל 2013, אוחזר 6 בנובמבר 2021
↑  אבהות – How I Become A Dad ,, ‏21 ביוני 2020, אוחזר ב-6 בנובמבר 2021
1 2  זק קינג חולק את כישרונותיו ואת אמונתו, ‏17 בינואר 2015, אוחזר ב-6 בנובמבר 2021
↑  לישון בכנסייה - זאק קינג קסם, ‏8 ביולי 2018, אוחזר ב-6 בנובמבר 2021
1 2  משפחתו של זאק קינג
↑  טרייסי שוורץ, Water challenge sinks McHenry woman, husband on 'The Amazing Race, השיקגו טריביון, 23 באפריל 2016
↑  משפחת קינג - סיפור האימוץ שלנו, ‏8 ביולי 2019, אוחזר ב-6 בנובמבר 2021
↑  Chmielewski, Dawn C. (1 במאי 2011). "YouTube awards cash, schooling to budding videographers". לוס אנג'לס טיימס. נבדק ב-21 בדצמבר 2020. {{cite news}}:  (עזרה)
| --- | --- |
בקרת זהויות :  GND: 126416534X  ISNI: 0000 0003 9404 0806  LCCN: no2012149284  VIAF: 288467676   WorldCat (עם VIAF): 288467676
מנהרת רוח

מנהרת רוח
מנהרת רוח היא כלי לניסוי המשמש במחקר אווירודינמי, המאפשר דימוי של גוף בטיסה באמצעות דגם סביבו זורם אוויר. המנהרה, על פי רוב, היא כלי צינורי בעל קוטר משתנה שבקצהו האחד מוזרם אוויר בתנאים שונים (מהירות, לחץ, טמפרטורה) ובקצהו השני האוויר נשאב כדי להוציאו מכלי הניסוי. מלבד ניסויים מעבדתיים, מנהרות רוח משמשות גם לדימוי תנאי מזג אוויר שונים עבור פעלולי קולנוע.
בחינת מבנה

מנהרת רוח משמשת לבדיקת תפקודם של מערכות כגון מטוסים, טילים ומכוניות כאשר זורם על פניהם אוויר. מנהרת הרוח מדמה סביבת אוויר במהירויות שונות (תת-קולית, עבר-קולית, על-קולית, היפר-קולית) ובלחצים שונים וטמפרטורות שונות. הכלים או חלק מבנה ספציפי שרוצים לבדוק באותו ניסוי כמו כנף, הגה גובה, הגה כיוון או להב של מסוק מוצב במרכז המנהרה ועליו חיישנים. במהלך הניסוי מזיזים את הכלי בצירים שונים (גלגול, עלרוד וסבסוב) כדי לבדוק את תגובתו לזרימת האוויר בתוך מנהרת הרוח.
תעופת חיות במנהרת רוח

מנהרת רוח יכולה לשמש גם לבחינה מעבדתית של תעופת עופות, עטלפים וחרקים. בחינה זו מאפשרת ללמוד על התנועות המאפשרות לחיות לעוף ועל גורמים שונים המניעים חיות לעוף. למשל, מדען יכול להסיק על יעילותו של חומר ריח המושך חרקים על פי המוטיבציה שלהם להמשיך ולעוף לקראתו במנהרת רוח. חומר שמדגם החרקים שבמעבדה עף לקראתו במשך חצי שעה בממוצע, הוא חומר יעיל יותר מאשר חומר אחר שמדגם החרקים עף לקראתו רק רבע שעה בממוצע.
שימושים אחרים

דגם אדריכלי של גורד שחקים והבניינים שסביבו מוכנס למנהרת רוח כדי לבדוק האם גורד השחקים המתוכנן יגביר את הרוחות הנושבות בסביבתו ויהפוך, למשל, את ההליכה על המדרכות שבסביבתו למסוכנת. שימוש במנהרות רוח לבדיקות אלה מאפשר את שיפור תכנון גורדי השחקים.
ניסויים באידוי, למשל מחקר על הקשר בין צורות עלים שונות לבין כמות המים המתאדה מהם בהשפעת הרוח.
מנהרת רוח אנכית המשמשת למטרת ספורט אתגרי ותיירות.
בישראל

מערך מנהרות רוח נוסד בטכניון בשנות ה-60 של המאה ה-20 ל ידי קבוצה בהובלת מיכאל פורה. המערך הקים עתה(2024) הוא בפקולטה להנדסה אווירונאוטית וחלל, והוא כולל ארבע מנהרות או נקבות רוח: שתיים בתחום הלא-דחיס (מפר מאך נמוך מ-0.3), אחת בתחום מספרי מאך בין 0.35 ו-1.1 ואחת בתחום העל קולי, בין 1.6 מאך ל-3.5 מאך.
ראו גם

מנהרת רוח אנכית
הערות שוליים

↑  הפקולטה להנדסת אווירונאוטיקה וחלל, מעבדת אווירודינמיקה(נקבות רוח)
גיימסטופ

| --- | --- |


 נתונים כלליים
 סוג:  חברה ציבורית הנסחרת בבורסת ניו יורק: GME
 בורסה:  הבורסה לניירות ערך בניו יורק (13 בפברואר 2002–GME) 
 מייסדים:  לאונרד ריגגיאו  דניאל דמטאו  ריצ'רד פונטיין
 תקופת הפעילות:  20 באוגוסט 1980 – הווה (44 שנים) 
 חברת אם:  • NeoStar Retail Group (1994–1996)   • Babbage's Etc. (1996–1999)   • Barnes & Noble (1999–2004)
 חברות בנות:  • Game Informer   • ThinkGeek   • Kongregate   • Micromania   • EB Games   • EB Games אוסטרליה   • Geeknet   • זינג תרבות פופ אוסטרליה(אנ')   • Rhino Video Games
 מיקום המטה:  גרייפוויין 
 ענפי תעשייה:  קמעונאות 
 מוצרים עיקריים:  משחק וידאו 
 שווי שוק:  12.41 מיליארד דולר (25 בינואר 2025)
 הכנסות:   6.466 מיליארד דולר אמריקני (2019)
 רווח תפעולי:   −464.4 מיליון דולר אמריקני (2019)
 רווח:   −470.9 מיליון דולר אמריקני (2019)
 הון עצמי:   2.82 מיליארד דולר אמריקני (2019)
 סך המאזן:   611.5 מיליון דולר אמריקני (2019)
 מנכ"ל:  מאט פורלונג
 עובדים:  36,000–56,000 (2019)
  
 www.gamestop.com
 
גיימסטופ (באנגלית: GameStop Corp) היא רשת חנויות אמריקאית של משחקי וידאו, מוצרי אלקטרוניקה ומשחקי מחשב. מטה החברה נמצא בגרייפוויין(אנ') (פרוור של דאלאס). הרשת מפעילה למעלה מ-5,000 חנויות קמעונאיות ברחבי ארצות הברית, קנדה, אוסטרליה, ניו זילנד ואירופה. לאורך שנת 2020 חנויות רבות נסגרו. חנויות החברה פועלות בעיקר תחת המותגים GameStop, EB Games, ThinkGeek ו-Micromania-Zing.
בנוסף לחנויות קמעונאיות, גיימסטופ מוציאה לאור ומפיצה מגזין משחקי וידאו בשם Game Informer.
היסטוריה

החברה נוסדה ב-1984 כחנות בדאלאס בשם Babbage's, שהתמקדה בעיקר במכירת משחקים לאטארי. ב-1987 התחילה החנות למכור משחקים לנינטנדו. החברה הונפקה בבורסה ב-1988 וב-1991 מכירת משחקי וידאו הייתה כשני שלישים ממחזור המכירות של החנות.
ב-1994 התמזגה Babbage עם .Software Etc, קמעונאית ממדינת מינסוטה, שהתמחתה בתוכנות למחשבים אישיים, כדי ליצור את קבוצת NeoStar Retail.
שתי הרשתות, Babbage's ו-Software Etc., המשיכו לפעול כחברות בת עצמאיות של NeoStar ושמרו על צוותי ההנהלה הבכירים שלהם. ב-1995 מטה החברה עבר לגרייפוויין. ב-1996, על רקע ירידה במכירות, התמזגו שתי החברות ומאוחר יותר באותה שנה הגישה החברה המאוחדת בקשה להגנת צ'פטר 11.
בנובמבר 1996 נרכשו נכסי NeoStar תמורת 58.5 מיליון דולר על ידי לאונרד ריגיו, מייסד Software Etc ויו"ר ובעל המניות הראשי של בארנס אנד נובל. כ־200 חנויות קמעונאיות לא נכללו בעסקה ובעקבות כך נסגרו. לאונרד ריגיו יצר חברת אחזקות חדשה בשם Babbage's Etc. בשנת 1999 השיקה חברת Babbage Etc את מותג GameStop עם 30 חנויות הממוקמות בקניונים. החברה השיקה גם את gamestop.com, אתר שאיפשר לצרכנים לרכוש עותקים פיזיים של משחקי וידאו ברשת. GameStop.com קודמה בחנויות Babbage's ו-Software Etc.
בארנס אנד נובל רכשו את Babbage's Etc באוקטובר 1999. במאי 2000 רכשו בארנס אנד נובל את Funco, קמעונאית משחקי וידאו ממינסוטה (הידועה גם כ-FuncoLand)‏), ו-Babbage's Etc, שפעלה בעבר כחברה בת ישירה של בארנס אנד נובל, הפכה לחברה בת בבעלות מלאה של Funco. עם רכישת Funco ברנס אנד נובל רכשה גם את Game Informer, מגזין משחקי וידאו שיצא לאור החל ב-1991. בדצמבר 2000, לקראת הנפקה לציבור, הוחלף שמה של Funco ל-GameStop Inc.
GameStop יצאה להנפקה ראשונית בפברואר 2002 בבורסת ניו יורק. בארנס אנד נובל שמרה על השליטה בחברה הציבורית החדשה עד אוקטובר 2004, אז חילקה את רוב מניותיה ב-GameStop לבעלי העניין בבארנס אנד נובל והפכה אותה לחברה עצמאית.
ב-2005‏ GameStop רכשה את חברת המשחקים EB Games(אנ') (לשעבר Electronics Boutique), הרכישה הרחיבה את פעילות GameStop לאירופה, קנדה, אוסטרליה וניו זילנד והוסיפה לסל המוצרים ציוד היקפי לשחקנים (כמו מקלדות ועכברים). ב-2007, GameStop רכשה מבלוקבאסטר את רשת חנויות משחקי וידאו Rhino Video Games. ב-2008 רכשה רשת חנויות משחקי וידאו נורווגית, רשת חנויות משחקי וידאו צרפתית וכן חנויות נוספות וחברות נוספות, שחלקן נסגרו במהלך השנים שחלפו. ב-2016 רכשה רשת חנויות של AT&T הכוללת כ-500 חנויות במטרה להתמקד בעסקים חדשים ולהקטין את התלות בשוק משחקי הווידאו.
במהלך העשור השני של המאה ה-21, השוק לעותקים פיזיים של מדיות משחק נמצא במצב של ירידה כי שירותים מקוונים כמו Xbox Live, PlayStation Network, Nintendo eShop ו-Steam, מציעים גרסאות דיגיטליות להורדה של משחקים. לעובדה זו הייתה השפעה על הקטנת הביקוש לסחורה ש-GameStop מכרה בחנויותיה, דבר שגרר לצורך בהורדת מחירים ולהקטנת הרווחיות, צעדים שהובילו את החברה לשינוי צורה לחברת E-commerce בהובלת יו"ר הדירקטוריון, ראיין כהן.
ערך המניה

החל מ-2016, חלה ירידה בערך מניות החברה ובשל ירידת הביקוש, נאלצה החברה לסגור חלק מהחנויות ולהסב חנויות אחדות לחנויות לאספנים.
ב-2019 הודיעה החברה כי שנת 2018 הסתיימה בהפסד שיא של 673 מיליון דולר מה שגרם לירידה נוספת במחיר המניה. ההפסד העמיק מאז, ומגפת הקורונה הכתה בחברה ב-2020, כשלקוחותיה לא יכלו לבקר עוד בסניפים. מחיר המניה צנח באפריל 2020 ל-$2.57 — שפל של כל הזמנים.
הציפיות להמשך ירידת ערך המניה הביאו לגל מכירות בחסר של מניית החברה, עד לרמה שהיו חוזי מכירה בחסר לכ-140% מהמניות.
ערך המניה > "פרשת גיימסטופ"

בינואר 2021, שורט סקוויז לכאורה גרם לעלייה של כ-1,500 אחוז במחיר המניות של גיימסטופ במהלך שבועיים, והגיעה לשיא של כל הזמנים בבורסה, של 483.00 דולר אמריקאי ב-28 בינואר 2021. באותו יום, "רובין הוד" וברוקרים רבים אחרים ברחבי אמריקה סגרו באופן שרירותי את אפשרות קניית המניה ובכך הפילו אותה לשפל. השפעת השורט סקוויז מיוחסת על ידי התקשורת בעיקר למאמץ מתואם של קהילת WallStreetBets ב-Reddit.
באוקטובר 2021, הוועדה לניירות ערך ולבורסות פרסמה דו"ח מפורט על הפרשה,  אשר מציין מספר כשלים במערכת, וחוסר המוכנות שלה לסחר בעידן שבו קניה ומכירה של מניות מונעת מהרשתות החברתיות (meme stock).
בשנת 2023 יצא לאקרנים הסרט "כסף טיפש", המבוסס על הספר "The Antisocial Network (אנ') משנת 2021 מאת בן מזריץ', ועוסק בפרשת גיימסטופ.
הערות שוליים

↑  "אני חושב שכולם משוגעים ואני צודק": הצעיר מאחורי מאניית גיימסטופ נחשף, באתר כלכליסט, 30 בינואר 2021
↑  הוועדה לניירות ערך ולבורסות (ארצות הברית), Staff Report on Equity and Options Market Structure Conditions in Early 2021
| --- | --- |
בקרת זהויות :  LCCN: no2011024418  MusicBrainz: 3f735892-ee3f-40f3-a6f8-a8ac1759e283  VIAF: 168301102   WorldCat (עם VIAF): 168301102
לטרבוקסד

| --- | --- |

 מפתח:  מתיו ביוקנן וקארל פון רנדאו
 מחזור חיים:  אוקטובר 2011 – הווה (כ־13 שנים)
 קטגוריה:  רשת חברתית לחובבי קולנוע
 https://letterboxd.com/
 
לטרבוקסד (באנגלית: Letterboxd) היא רשת חברתית מקוונת שנוסדה על ידי מתיו ביוקנן וקארל פון רנדאו בשנת 2011. האתר מתוחזק על ידי צוות קטן שממוקם באוקלנד, ניו זילנד.
לטרבוקסד מאפשרת למשתמשים לחלוק את טעמם בסרטים. משתמשים יכולים לכתוב ביקורות או לשתף את דעתם על סרטים, לסמן סרטים שהם ראו בעבר, לתעד תאריכי צפייה ביומן, להכין רשימות של סרטים ולהציג את הסרטים האהובים עליהם, כמו גם לקיים אינטראקציה עם משתמשים אחרים.
היסטוריה

האתר הושק באוקטובר 2011 בגרסת בטא. הוא עבר מגרסת בטא פרטית לציבורית ב-24 באפריל 2012, וכל הדפים הפכו לגלויים לציבור. בהשקה, היו במאגר הסרטים של האתר 23 סרטים בלבד.
בפברואר 2013, האתר הציג תוכנית חברות בתשלום, המאפשר גישה לתכונות נוספות שלא ניתנות למשתמשים הרגילים, כולל דפי "סיכום שנה" מותאמים אישית לכל משתמש.
בינואר 2021, השתמשו באתר יותר מ-3 מיליון משתמשים.
הסרט ה-100 מיליון סומן כנצפה באתר ב-15 במאי 2017, שש שנים לאחר ההשקה. נכון ליולי 2022, משתמשים סימנו באתר סרטים כ״ניצפו״ למעלה ממיליארד פעמים.
באוקטובר 2023 הבמאי מרטין סקורסזה פתח משתמש באתר.
נכון לדצמבר 2023, מאגר הסרטים בלטרבוקסד כלל כ-876,000 סרטים
הסרט שבו צפו הכי הרבה משתמשים, נכון לשנת 2024, הוא הסרט הקוריאני "פרזיטים", שבו צפו קרוב ל-3,700,000 משתמשים. הסרט שמדורג הכי גבוה על ידי משתמשי האתר הוא הסרט היפני "חרקירי", עם ציון ממוצע של 4.7(מתוך 5). הסרט הנצפה ביותר, פרזיטים, נמצא במקום השביעי עם ציון ממוצע של 4.6.
מאפיינים

כל אחד יכול לקרוא תוכן באתר. נדרש חשבון למשתמשים שרוצים להשתמש בפיצ׳רים שלו. כל המשתמשים הרשומים יכולים לדרג סרטים, לבקר סרטים ולתייג אותם במילות מפתח רלוונטיות. הם יכולים גם לנהל רשימות של סרטים שהם צפו או רוצים לצפות בהם או לדרג אותם באמצעות הרשימות, ולקיים אינטראקציה עם משתמשים אחרים באמצעות כתיבת תגובה או נתינת ״לייק״ לביקורת או לרשימה של משתמש אחר. ניתן להפוך רשימות לציבוריות או לפרטיות. הדירוגים פועלים לפי שיטת חמשת הכוכבים, כאשר גם חצי כוכב מותר. מודל המעקב מאפשר למשתמשים לעקוב ולקבל עדכונים על פעילותם של אחרים באתר, בדומה לרשתות חברתיות פופולריות אחרות.
לכל משתמש יש דף אישי, שבו מופיעים בין היתר ארבעת הסרטים האהובים על אותו משתמש. פיצ'ר זה הוא מהמפורסמים בלטרבוקסד.
לטרבוקסד מציע 2 תוכניות מינוי שונות, "Pro" המצומצמת ו"Patron" המורחבת. התוכנית המורחבת מציעה את כל מה שהתוכנית המצומצמת מציעה ועוד.
לטרבוקסד זמינה כאפליקציה עבור אנדרואיד ו-iOS, וכאתר אינטרנט.
נתוני סרטים

כל המטא נתונים הקשורים לסרטים הנמצאים בשימוש באתר מסופקים על ידי The Movie Database (TMDB), מסד נתונים בקוד פתוח .
הערות שוליים

↑  "Frequent questions". letterboxd.com.
↑  "Brooklyn Beta 2011". brooklynbeta.org.
↑  "Letterboxd: Social website for film fans launches - latimes.com". 28 באפריל 2012. אורכב מ-המקור ב-28 באפריל 2012. נבדק ב-16 באוקטובר 2018. {{cite web}}:  (עזרה)
↑  "What on earth is Letterboxd?". Den of Geek. נבדק ב-17 באוקטובר 2018. {{cite news}}:  (עזרה)
↑  "There are now one billion films watched on Letterboxd". Twitter (באנגלית). נבדק ב-19 ביולי 2022. {{cite web}}:  (עזרה)
↑  Get ready for Martin Scorsese to see your film reviews on Letterboxd, EW.com (באנגלית)
↑  Letterboxd’s most popular films of all time list is sparking a massive debate, UNILAD, ‏2023-12-20 (באנגלית)
↑  Letterboxd's 1,000 Most Watched Films, letterboxd.com, ‏2022-10-30 (באנגלית)
↑  Official Top 250 Narrative Feature Films, letterboxd.com, ‏2013-11-08 (באנגלית)
↑  Upgrade to Letterboxd Pro, letterboxd.com (באנגלית)
פאידה

| --- | --- |

טירת פאידה
 מדינה:  אסטוניה אסטוניה
 מחוז:  מחוז יארבה
 ראש העיר:  סירט פיהלגאס Siret Pihelgas
 שטח:  10.0 קמ"ר
 אוכלוסייה:  ‏
  ‑ בעיר:  8,073 (1 בינואר 2024)
 קואורדינטות:  58°53′8″N 25°33′26″E﻿ / ﻿58.88556°N 25.55722°E﻿ / 58.88556; 25.55722
 אזור זמן:  UTC +2
 http://www.paide.ee
  מפת מיקום  מפה מפורטת   (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה וורו פינלנד לטביה רוסיה הים הבלטיפאידה(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה וורו פינלנד לטביה רוסיה הים הבלטיפאידה  he tabBackground:;tabBorder:#aaa;defaultTab:0;
פאידה (באסטונית: Paide, בגרמנית: Weißenstein, "אבן לבנה") היא עיר, נפה עירונית ובירת מחוז יארבה שבאסטוניה.
היסטוריה

פאידה הוזכרה לראשונה ב-1265 והוענקו לה זכויות מוניציפליות 24 שנים מאוחר יותר, ב-1291. מיקומה במרכז אסטוניה, שהקנה לה את כינויה - "לב אסטוניה" (Estimaa Süda), היווה יתרון אסטרטגי, וטירה דנית חזקה נבנתה שם. הטירה הייתה עשויה מאבן גיר, שהוא מקור שמה הגרמני (ושמה האסטוני - Paekivi פירושו "גיר").
כשהטירה נהרסה, נותר רק בניין אחד. היה זה מגדל "הרמן הארוך" המתומן, אשר גובהו 30 מטר. בניין זה היה המבנה הגבוה והמבוצר ביותר בכל הטירה. הוא שרד עד ימינו ומהווה אתר חשוב מאוד בפאידה שאף מופיע בסמל שלה.
בשנים 1918 - 1940 השתייכה פאידה לאסטוניה העצמאית ומקיץ 1940 עד סוף שנת 1991 הייתה אסטוניה רפובליקה בברית המועצות.
בשנת 1922 מנתה אוכלוסיית פאידה 3,000 איש בקרוב, מהם 12 יהודים. עד 1934 עלה מספרם ל-18. במפקד שנערך בשנת 1935 מטעם מוסדות האוטונומיה היהודית, נרשמו שם 13 יהודים. בית עלמין יהודי ישן מן המאה ה-19 שופץ בחלקו ב-1932 בכספו של אחד מבני הקהילה. תקופת השואה - אחרי פרוץ מלחמת העולם השנייה ובעקבות ההסכם בין גרמניה לברית המועצות, נכנס הצבא האדום לאסטוניה, ובקיץ 1940 הונהג שלטון סובייטי במקום. עם מתקפת גרמניה על ברית המועצות ב-22 ביוני 1941, נמלטו מקצת יהודי המקום עם הסובייטים הנסוגים לעומקי ברית המועצות. היהודים שנותרו במקום נרצחו במשך הקיץ 1941 בידי הגרמנים ובידי עוזריהם האסטונים.
תרבות

"הרמן הארוך" כיום משמש כגלריה לאומנות, לצד הריסות הטירה. קדמת בית-העיריה מקושט בסגנון מודרני (נוסד ב-1920). כמו כן, הכנסייה הלותרנית המרכזית והמרפאה, אשר נבנתה במאה ה-18, מהווים יעד תיירותי.
ערים תאומות

לפאידה שתי ערים תאומות והן:
גרמניה אנאברג-בוכהולץ, גרמניה (מ־1992)
ארצות הברית וסטמינסטר (אנ'), מרילנד, ארצות הברית
הערות שוליים

↑  קהילת יהודי פאידה, באתר בית התפוצות - מוזיאון העם היהודי.
| --- | --- |
בקרת זהויות :  NLI: 987007565122505171  GND: 4272550-1  LCCN: n90667804  MusicBrainz: 060e538d-a434-4ed0-8201-453e693f279e  NKC: ge873196  VIAF: 132247006   WorldCat (עם VIAF): 132247006
ג'ק דאגלס

ג'ון פטריק "ג'אק" דאגלס (נולד ב-30 ביוני 1988), הידוע בכינויו האינטרנטי jacksfilms, הוא יוטיובר אמריקאי, קומיקאי ומוזיקאי. בתחילת דרכו, סגנון התוכן שהעלה לערוצו היה בעיקר פארודיות, מערכונים וסרטוני מוזיקה הומוריסטיים (בדרך כלל עם מוזיקה מולחנת אישית), אך כאשר קהלו גדל הוא החל להתמקד בסדרות סרטוני קומדיה המתמקדות בתגובות ושאלות המתקבלות מהצופים: סדרות כדוגמת JackAsk, בה הוא עונה על שאלות הנשאלות מצופיו דרך טוויטר ותגובות בסרטונים שלו; YIAY (אתמול שאלתי אתכם, Yesterday I Asked You), סדרה בה הוא שואל את הצופים שאלה או נותן להם אתגר (לדוגמה - צרו אתר אינטרנט, ציור או אנימציה), בוחר את התשובות האהובות עליו מתוך התגובות ומציג אותן בסרטון הבא; Your Grammar Sucks, בה הוא מציג באופן הומוריסטי תגובות בעלות ניסוח עילג ודקדוק שגוי.
דאגלס גם כיכב בסיטקום MyMusic כ"מתמחה 2" של האחים פיין (נודע בהמשך כ-Flowchart). בנוסף, הוא דיבב את הדמות של ג'ימי בסדרת האינטרנט של סמוש - 16-Bit High.
ראשיתו חייו והשכלה

דאגלס נולד בקולומביה, מרילנד ב-30 ביוני 1988, מוצאו העיקרי הוא אירי. יש לו שתי אחיות המבוגרות ממנו. דאגלס למד בבית הספר היסודי וחטיבת הביניים המקומיים במרילנד. במהלך התיכון, הוא התחיל לפתח את אהבתו למוזיקה, והחל לנגן בקרן יער, זאת בנוסף לפסנתר. במאי 2006, במהלך שנתו האחרונה בתיכון, הוא קיבל מטלה הכוללת הכנת סרטון וידאו על הספרים אותם קרא במהלך שנת הלימודים. הוא וחבריו החליטו לצלם סדרה של מערכונים שהציגו באופן הומוריסטי ספרים כגון "בייוולף" ואת "כל אנשי המלך". לאחר הפקת סרטונים אלו, דאגלס החליט שהוא רוצה ליצור לעשות סרטים בתדירות גבוהה יותר. בחודש לאחר מכן הוא החל להשתמש באתר YouTube להעלאת קטעי וידאו שלו תחת הערוץ jacksfilms.
לאחר סיום לימודיו בתיכון, (Atholton High School), דאגלס החל ללמוד באמריקן יוניברסיטי, שם למד קולנוע והתמחה בתאוריה מוזיקלית.
קריירת יוטיוב > jacksfilms

דגלאס פתח את ערוץ היוטיוב הראשי שלו, "Jacksilms", ב-26 ביוני 2006. סרטונו הראשון היה פרסומת בדיונות עבור מכשיר מומצא, Handypen. בסרטון השתתפו הוא ובני משפחתו. מאוחר יותר, הוא העלה את הסרטון The WTF Blanket (פארודיה לSnuggie) ב-23 בינואר 2009, אשר הפך לסרטון הכי פופולרי שלו עם למעלה מ-25 מיליון צפיות (נכון ליולי 2021). רבים מסרטוניו הראשונים של דאגלאס היו פרודיות, לעיתים קרובות על פרסומות ומוצרי טכנולוגיה מבית יצרנית הטכנולוגיה אפל
.
ב-1 ביולי 2012, jackfilms הגיע ל-100 מיליון צפיות בערוץ היוטיוב שלו. ב-16 בדצמבר באותה שנה האחים פיין הוציאו סרטון ששמו "בני נוער מגיבים ל-Jacksfilms". ערוצו של דאגלס ראה עלייה מהירה בכמות המנויים, והוא עלה בכמעט 100,000 בשבוע שלאחר מכן. ב-27 ביוני 2013, הערוץ jackfilms הגיע למיליון רשומים.
בשנת 2014, הערוץ Jacksfilms דורג במגזין האינטרנטי New Media Rockstars כאחד מ-100 ערוצי היוטיוב המובילים, כאשר הוא מדורג במקום 54. ב-20 בנובמבר 2015, ביום בו יצא הסרטון ה-100 לסדרת הרשת בערוץ שלו YGS, דאגלס הגיע ל-2 מיליון מנויים.[דרוש מקור]
דאגלס הופיע ב-2016 ו-2017 ב-YouTube Rewind. ב-29 ביוני 2017, דגלאס חגג את יום השנה ה-11שלו ב-YouTube עם סרטון באורך 16 דקות המקבץ פרודיות, מוזיקה, קטעי וידאו ומערכונים שאסף במשך השנים. ב-27 ביולי 2017, יום לפני שחרורו של סרטון ביקורת ה-Emoji Movie, הוא הגיע ל-3 מיליון מנויים. ב-1 באפריל 2018, הוא הגיע 4 מיליון מנויים.
ב-15 באפריל 2018, דאגלס זכה בפרס יוטיובר השנה 2018 של Shorty Awards.
באפריל 2021, דאגלס החל להעלות "פרקים עיוורים" של YIAY, YGS ו-JackAsk בהם התגובות אותן הוא קורא בסרטון נבחרו עבורו על ידי צוות הערוץ והוא רואה אותן לראשונה תוך כדי צילום הסרטון. נכון לספטמבר 2021, דאגלס ממשיך למשתמש בפורמט זה בסרטוניו.
קריירת יוטיוב > jacksfilms > Your Grammar Sucks

הסדרה הכי פופולרית בערוץ של דאגלס היא (Your Grammar Sucks YGS) .הפרק הראשון של הסדרה יצא ב-20 ביוני 2011, זאת לאחר בקשה מאחד מן המעריצים לג'ק, שייצור "סרטונים שעושים צחוק מהתגובות ביוטיוב". על הסדרה נכתב בעיתון האינטרנטי Huffington Post. בסדרה ג'ק צוחק על דקדוק שגוי, איות לא נכון ופיסוק מתגובות ביוטיוב ובטוויטר שהוא מקבל. בשנת 2014, דאגלס החל להעלות בתדירות גבוהה יותר סרטונים, דבר שהיווה נקודת מפנה בערוץ. לשיר הפתיחה של פרקי YGS, דאגלס בחר להלחין תגובות קצרות שמתחרזות עם עצמן ותגובות ארוכות שמהן הכין שירי ראפ. לפרק ה-100 של YGS דגלאס החל לאסוף תגובות כבר ב-2013, החל לעבוד על שירים בפברואר, והתחיל לצלם בחודש יולי. הפרק נועד לעלות במקור ליוטיוב בסוף שנת 2014, אך לבסוף הפרק הועלה ב-20 בנובמבר 2015, כסרטון באורך של כשעה בהשתתפות של למעלה מ-50 יוטיוברים שונים. הפרק כולל מעל 60 מערכונים, 7 שירים ו-5 סרטים מצוירים. דגלאס קרא לפרק "huuuge hodgepodge" של פרודיות, מוזיקה, קטעי וידאו ומערכונים.
נכון ליולי 2021 בסדרה יש 138 פרקים.
הסדרה YGS טומנת בחובה את המקור לסלנג שבאמצעותו דגלאס פונה למעריצים שלו כ-biches, שגיאת איות של bitches שהופיעה בפרק הראשון של Your Grammar Sucks.